
Uznesenie Mestský súd Bratislava IV, v exekučnej veci oprávneného: Allianz - Slovenská poisťovňa, a.s., Pribinova 19, 811 09 Bratislava - mestská časť Staré Mesto, IČO: 00 151 700, proti povinnému: P. Š.Ť.T., J. X.: Q., Z.. XX.XX.XXXX, I. L.Ň.T. XX.XX.XXXX, pre peňažné plnenie vo výške 118,90 EUR istiny s príslušenstvom, vedenej súdnou exekútorkou JUDr. Oľga Reháková, so sídlom exekútorského úradu: Kominárska 2 (budova DOPRAVOPROJEKT a.s.), 831 04 Bratislava (náhradníčka súdneho exekútora JUDr. Jána Jonatu, ktorého exekútorský úrad zanikol dňa 08.12.2015), takto rozhodol: I. Súd určuje, že došlo k zastaveniu starej exekúcie vedenej na Mestskom súde Bratislava IV v Bratislave pod sp. zn. B3-35Er/149/2006. II. Súdny exekútor nemá nárok na náhradu paušálnych trov starej exekúcie. odôvodnenie: 1. Exekučný súd poveril vykonaním exekúcie súdneho exekútora JUDr. Jána Jonatu, toho času so sídlom exekútorského úradu: Šafárikovo nám. 4, 811 02 Bratislava a to konkrétne poverením zo dňa 25.01.2006, ktoré bolo vydané pod číslom: 5103 038047 (ďalej len „poverenie“). Predmetné poverenie mu bolo doručené súdnym doručovateľom dňa 06.02.2006. 2. Exekútorský úrad súdneho exekútora JUDr. Jána Jonatu zanikol dňa 08.12.2015, pričom náhradníčkou tohto súdneho exekútora pre výkon exekúcie v predmetnej veci vyššie označených účastníkov sa stala súdna exekútorka JUDr. Oľga Reháková, so sídlom exekútorského úradu: Kominárska 2 (budova DOPRAVOPROJEKT a.s.), Bratislava. 3. Dňa 01.01.2020 nadobudol účinnosť zákon č. 233/2019 Z. z. o ukončení niektorých exekučných konaní a o zmene a doplnení niektorých zákonov (ďalej len „zákon č. 233/2019 Z. z.“). Exekúcia, ktorá je vedená v tejto predmetnej veci je nesporne starou exekúciou (ďalej len „stará exekúcia“) podľa ust. § 1 ods. 2 zákona č. 233/2019 Z. z.. 4. Podľa § 18n ods. 2 písm. d) zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov, od 1. júna 2023 prechádza výkon súdnictva v ostatných veciach z Okresného súdu Bratislava I, Okresného súdu Bratislava II, Okresného súdu Bratislava III a Okresného súdu Bratislava V na Mestský súd Bratislava IV. 5. Podľa ust. § 1 ods. 2 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, na účely tohto zákona sa starou exekúciou rozumie exekúcia začatá pred 1. aprílom 2017 a vedená podľa predpisov účinných do 31. marca 2017.
6. Podľa ust. § 2 ods. 1 písm. a) zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, stará exekúcia sa týmto zákonom zastavuje, ak uplynula rozhodná doba a nejde o starú exekúciu podľa odseku 2. 7. Podľa ust. § 2 ods. 2 písm. f) zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, stará exekúcia sa podľa odseku 1 písm. a) nezastavuje, ak ide o starú exekúciu, v ktorej bol v posledných 18 mesiacoch predo dňom, keď sa má stará exekúcia podľa tohto zákona zastaviť, dosiahnutý výťažok spolu aspoň vo výške 15 eur. 8. Podľa ust. § 3 ods. 1 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, rozhodnou dobou je doba piatich rokov. Rozhodná doba plynie odo dňa doručenia prvotného poverenia na vykonanie exekúcie súdnemu exekútorovi (ďalej len „exekútor“), ak § 4 neustanovuje inak; na zmenu exekútora sa neprihliada. 9. Podľa ust. § 5 ods. 1 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, ak sa stará exekúcia zastavila, exekútor vyhotoví upovedomenie o zastavení starej exekúcie, ktorého vzor zverejní Slovenská komora exekútorov po dohode s Ministerstvom spravodlivosti Slovenskej republiky (ďalej len „ministerstvo“) na svojom webovom sídle v strojovo čitateľnom elektronickom formáte. 10. Podľa ust. § 5 ods. 2 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, upovedomenie o zastavení starej exekúcie obsahuje a) označenie oprávneného a povinného, b) spisovú značku exekútora a spisovú značku súdu, c) dátum doručenia prvotného poverenia na vykonanie starej exekúcie exekútorovi, d) zákonné ustanovenie, podľa ktorého došlo k zastaveniu starej exekúcie, slovné vyjadrenie dôvodu zastavenia starej exekúcie a stručný opis skutočností, ktoré zastavenie starej exekúcie odôvodňujú, e) výšku vymoženej pohľadávky oprávneného a výšku vymožených trov oprávneného, f) výšku vymožených trov exekútora v členení na odmenu exekútora, náhradu hotových výdavkov, náhradu za stratu času a daň z pridanej hodnoty, ak je exekútor platiteľom dane z pridanej hodnoty; ustanovenia o konečnom vyúčtovaní sa nepoužijú, g) výzvu na úhradu paušálnych trov starej exekúcie exekútora vzniknutých v súvislosti so zastavením starej exekúcie podľa tohto zákona (ďalej len „paušálne trovy“), ak exekútor paušálne trovy uplatňuje, h) poučenie oprávneného o možnosti a o lehote na podanie námietok proti upovedomeniu o zastavení starej exekúcie a poučenie o vykonateľnosti podľa § 6 ods. 3. 11. Podľa ust. § 5 ods. 3 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, upovedomenie o zastavení starej exekúcie zašle exekútor oprávnenému najneskôr do 120 dní od zastavenia starej exekúcie podľa tohto zákona. Ak ide o starú exekúciu, ktorá sa zastavuje ku dňu účinnosti tohto zákona, upovedomenie o zastavení starej exekúcie zašle exekútor oprávnenému do 180 dní od nadobudnutia účinnosti tohto zákona. 12. Podľa ust. § 6 ods. 1 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, trovy starej exekúcie exekútora pozostávajú z trov exekútora, ktoré si pred zastavením starej exekúcie z prijatého alebo vymoženého plnenia oprávnene ponechal, a paušálnych trov vo výške 35 eur; ak je exekútor platiteľom dane z pridanej hodnoty, zvyšuje sa výška paušálnych trov o daň z pridanej hodnoty, ktorú je exekútor povinný platiť podľa osobitného predpisu.6) Na úhradu iných trov starej exekúcie, ako trov uvedených v prvej vete, nemá exekútor nárok. 13. Podľa ust. § 6 ods. 2 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, paušálne trovy znáša oprávnený. Exekútor vyzve oprávneného na zaplatenie paušálnych trov v upovedomení o zastavení starej exekúcie, ak exekútor paušálne trovy uplatňuje. 14. Podľa ust. § 6 ods. 3 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, upovedomenie o zastavení starej exekúcie s výzvou na úhradu paušálnych trov, na základe ktorej neboli paušálne trovy uhradené do 60 dní od ukončenia exekučného konania, je exekučným titulom. Potvrdenie o vykonateľnosti sa nevyžaduje.
15. Podľa ust. § 6 ods. 4 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, exekútor nemá nárok na náhradu paušálnych trov, ak a) oprávnenému zaslal upovedomenie o zastavení exekúcie po uplynutí lehoty podľa § 5 ods. 3 alebo b) ide o starú exekúciu, ktorá nebola zapísaná v centrálnom registri exekúcií.7) 16. Podľa ust. § 8 ods. 1 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, exekučné konanie sa končí právoplatnosťou uznesenia súdu o zamietnutí námietok alebo uznesenia súdu, ktorým sa námietky odmietli. Ak námietky neboli podané, exekučné konanie sa končí doručením upovedomenia o zastavení starej exekúcie súdu. Ukončením exekučného konania sa považuje poverenie na vykonanie exekúcie za vrátené. 17. Podľa ust. § 8 ods. 2 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, ak exekútor nezašle oprávnenému upovedomenie o zastavení starej exekúcie v lehote podľa § 5 ods. 3, súd mu aj bez návrhu uznesením uloží, aby upovedomenie o zastavení starej exekúcie vyhotovil a zaslal oprávnenému v určenej lehote, alebo súd uznesením určí, že došlo k zastaveniu starej exekúcie. Exekučné konanie sa končí právoplatnosťou uznesenia súdu o určení, že došlo k zastaveniu starej exekúcie. 18. Podľa ust. § 10 ods. 1 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, ak tento zákon neustanovuje inak, na postup podľa tohto zákona sa použije Exekučný poriadok, okrem ustanovenia § 53 ods. 3 písm. g). 19. Podľa ust. § 10 ods. 2 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov, podľa § 7 ods. 3 a § 8 ods. 2 koná a rozhoduje na základe poverenia sudcu vyšší súdny úradník. Proti rozhodnutiu vyššieho súdneho úradníka je prípustná sťažnosť. 20. Mestský súd Bratislava IV (ďalej len „tunajší súd“, resp. len „súd“), ktorý je vecne a miestne príslušný na konanie v predmetnej veci od 1. júna 2023 po oboznámení s obsahom spisu tunajšieho súdu vedeným pod sp. zn. B3-35Er/149/2006 (ďalej len „spis“) mal za nesporne preukázané, že rozhodná doba piatich rokov začala plynúť od doručenia poverenia na vykonanie exekúcie súdnemu exekútorovi JUDr. Jánovi Jonatovi a to konkrétne dňa 06.02.2006. Rozhodná doba piatich rokov podľa § 3 ods. 1 zákona č. 233/2019 Z. z., uplynula jej posledným dňom, ktorým bol deň 06.02.2011. Súd má za to, že táto stará exekúcia je zastavená zo zákona (ex lege) dňom 01.01.2020 (t. j. dňom nadobudnutia účinnosti zákona č. 233/2019 Z. z.) podľa § 2 ods. 1 písm. a) zákona č. 233/2019 Z. z., a to z dôvodu uplynutia rozhodnej doby piatich rokov. Súd nemal zo spisu za preukázané splnenie niektorej z absolútnych výnimiek podľa § 2 ods. 2 zákona č. 233/2019 Z. z., pre ktorú by nedošlo k zastaveniu tejto starej exekúcie. Rovnako tak súd nemal za preukázané splnenie ani niektorej z relatívnych výnimiek podľa § 4 ods. 1, ods. 2 zákona č. 233/2019 Z. z., pre ktorú by došlo k predĺženiu päťročnej rozhodnej doby. Nakoľko súdna exekútorka JUDr. Oľga Reháková (náhradníčka súdneho exekútora JUDr. Jána Jonatu, ktorého exekútorský úrad zanikol dňa 08.12.2015) nevydala v tejto starej exekúcii upovedomenie o zastavení starej exekúcie a výzvu na úhradu trov starej exekúcie a nezaslala ho v lehote 180 dní od zastavenia tejto starej exekúcie oprávnenému (§ 5 ods. 3 druhá veta zákona č. 233/2019 Z. z.), súd rozhodol v súlade s § 8 ods. 2 prvá veta zákona č. 233/2019 Z. z. tak ako je uvedené v I. výroku tohto uznesenia. Teda súd rozhodol v I. výroku tohto uznesenia tak, že súd určil, že došlo k zastaveniu tejto starej exekúcie vedenej na Mestskom súde Bratislava IV v Bratislave pod sp. zn. B3-35Er/149/2006. Exekučné konanie sa končí právoplatnosťou tohto uznesenia súdu o určení, že došlo k zastaveniu starej exekúcie. 21. Súdny exekútor nemá nárok na náhradu paušálnych trov starej exekúcie, nakoľko súd nemal za preukázané, či súdna exekútorka JUDr. Oľga Reháková vydala upovedomenie o zastavení starej exekúcie a výzvu na úhradu trov starej exekúcie (ďalej len ako „upovedomenie“) a či bolo upovedomenie zaslané oprávnenému v lehote do 180 dní od nadobudnutia účinnosti zákona č. 233/2019 Z. z.. Vzhľadom na uvedené skutkové dôvody, preto súd rozhodol tak ako je uvedené v II. výroku tohto uznesenia. Poučenie: Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť.
Sťažnosť len proti dôvodom uznesenia nie je prípustná. Sťažnosť sa podáva v lehote 15 dní od doručenia uznesenia na súde, ktorý napadnuté uznesenie vydal. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. Ak podá ten, kto je na to oprávnený, včas sťažnosť, nenadobúda uznesenie právoplatnosť. O sťažnosti rozhodne súd prvej inštancie. Súd prvej inštancie rozhodne o sťažnosti uznesením spravidla bez nariadenia pojednávania.

Zdroj: KAUZIS.SK – https://www.kauzis.sk/judikatura/r/ECLI:SK:MSBA4:2026:1306200519.2 (dáta aktuálne k 2. 11. 2026). Záväzné je znenie zverejnené súdom.




